Diari Oficial de la Generalitat Valenciana


Sumari del DOGV 2753, del 22-05-1996 (1996/838281)

ORDRE de 12 d'abril de 1996, de la Conselleria de Cultura, Educació i Ciència, per la qual convoca el concurs públic per la concessió d'ajudes per a museus i col·leccions museogràfiques permanents d'arqueologia, ciències naturals, etnologia, història i paleontologia reconeguts de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2753

Data del DOGV
:   22-05-1996

Secció del DOGV
:   ALTRES DISPOSICIONS

Número del document
:   1996/838281


Data del document
:   12-04-1996

Organisme emissor
:   Conselleria de Educació i Ciència

Tipus de document
:   Ordre

ORDRE de 12 d'abril de 1996, de la Conselleria de Cultura, Educació i Ciència, per la qual convoca el concurs públic per la concessió d'ajudes per a museus i col·leccions museogràfiques permanents d'arqueologia, ciències naturals, etnologia, història i paleontologia reconeguts de la Comunitat Valenciana.   
La Conselleria de Cultura, Educació i Ciència té al seu càrrec el desplegament de les competències que en matèria de patrimoni artístic moble es van transferir a la Generalitat Valenciana pel Reial Decret 3.066/1983, de 13 d'octubre (BOE de 12.12.83), i per al compliment d'aquestes és necessari que les ajudes que la Generalitat Valenciana dedica a la difusió, promoció i conservació del patrimoni artístic moble es regulen de forma coherent amb la seua naturalesa i l'ordenament jurídic autonòmic. Entre les competències esmentades hi ha les de promoure, fomentar i difondre el patrimoni cultural.  
Per tot això i fent ús de les facultats conferides per l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Convocar un concurs públic per a la concessió d'ajudes per als museus i les col·leccions museogràfiques permanents d'arqueologia, ciències naturals, etnologia, història i paleontologia reconeguts de la Comunitat Valenciana i aprovar les bases per les quals es regeix aquesta convocatòria, que s'inclouen com a annex en aquesta ordre.  
Segon  
L'import total de les ajudes és de 69.159.400 pessetes i serà satisfet a càrrec de la partida pressupostària 62.61.440.66, codi línia 4.04, del pressupost vigent de la Generalitat Valenciana..  
DISPOSICIONS FINALS  
Primera  
Es delega en la directora general de Patrimoni Artístic la facultat de concedir aquestes subvencions i se l'autoritza a dictar les resolucions necessàries per al desplegament i l'execució d'aquesta ordre.  
Segona  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà interposar un recurs contenciós administratiu en el termini de dos mesos, comptadors des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.  
La interposició del recurs requerirà la comunicació prèvia a la Conselleria de Cultura, Educació i Ciència.   
Tot això d'acord amb els articles 57 i 58 de la Llei Reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 12 d'abril de 1996  
El conseller de Cultura, Educació i Ciència,  
FERNANDO VILLALONGA CAMPOS  
ANNEX  
Bases per a la concessió d'ajudes per a museus i col·leccions museogràfiques permanents d'arqueologia, ciències naturals, etnologia, història i paleontologia reconeguts de la Comunitat Valenciana  
Primera. Objecte  
La destinació de les subvencions pot ser qualsevol de les que s'especifiquen a continuació:  
a) Contractar la realització d'inventaris i catàlegs dels museus i col·leccions museogràfiques permanents d'arqueologia, ciències naturals, etnologia, història i paleontologia reconeguts de la Comunitat Valenciana i la mecanització d'aquests, d'acord amb la fitxa tipus del programa informàtic normalitzat de la Direcció General de Patrimoni Artístic.  
b) Contractar la realització de censos fotogràfics de museus i col·leccions museogràfiques permanents d'arqueologia, ciències naturals, etnologia, història i paleontologia reconeguts de la Comunitat Valenciana.  
Segona. Beneficiaris  
Les subvencions tenen com a destinataris els titulars de museus i col·leccions museogràfiques permanents d'arqueologia, ciències naturals, etnologia, història i paleontologia reconeguts d'acord amb el que estableix l'Ordre de 6 de febrer de 1991, de la Conselleria de Cultura, Educació i Ciència, sobre reconeixement de museus i col·leccions museogràfiques permanents. Els destinataris hauran d'optar per una de les dues modalitats de subvenció en la seua petició.  
Tercera. Dotació de les ajudes  
Es concediran subvencions per un import màxim de 750.000 pessetes cada una.  
Quarta. Criteris de concessió de les ajudes  
Per a la concessió de les ajudes es tindran en compte els següents criteris de prioritat:  
1. Respecte al tipus de subvenció sol·licitat:  
a) Realització d'inventaris.  
b) Realització de censos fotogràfics.  
c) Realització de catàlegs.  
2. Respecte a la institució per la qual es demana la subvenció:  
a) Museus i col·leccions museogràfiques permanents que no hagen començat la confecció dels inventaris, censos fotogràfics o catàlegs.  
b) Museus i col·leccions museogràfiques permanents tinguen realitzada de manera parcial la confecció dels inventaris, dels censos fotogràfics o catàlegs.  
Cinquena. Sol·licituds  
1. Les subvencions podran ser sol·licitades per a museus i col·leccions museogràfiques permanents d'arqueologia, ciències naturals, etnologia, història i paleontologia reconeguts en virtut de la normativa de la Conselleria de Cultura, Educació i Ciència (Ordre de 6 de febrer de 1991).   
2. Les sol·licituds podran presentar-se durant un termini de vint dies hàbils a partir del dia de la publicació d'aquesta convocatòria en el Diari Oficial de la Generalitat Valenciana.  
3. Les sol·licituds, adreçades a la Conselleria de Cultura, Educació i Ciència - Direcció General de Patrimoni Artístic, podran presentar-se en el Registre General d'aquesta Conselleria, en les direccions territorials de Cultura i Educació de València, Castelló i Alacant, i en els centres d'informació de l'Oficina d'Informació, Iniciatives i Reclamacions de la Generalitat Valenciana, o a través de qualsevol dels mitjans establerts en l'article 38.4 de la Llei de Règim Jurídic de les Administracions Públiques i del Procediment Administratiu Comú, i hauran d'incloure:  
a) Instància, presentada per la persona que tinga la capacitat legal de representar el museu, previ acord adoptat per l'òrgan de l'entitat competent, en què hauran de figurar les dades següents: denominació del museu, denominació del titular del museu (amb el NIF o CIF), adreça, telèfon, fax, destinació de la subvenció i relació de la documentació adjunta.  
b) Memòria de l'activitat que s'ha de realitzar. S'hi inclouran l'estat actual dels inventaris del museu o de la col·lecció museogràfica permanent, una descripció detallada de la destinació de la subvenció, una proposta de treball que especifique el calendari previst, i un pressupost detallat dels costos econòmics prevists per a l'activitat.  
c) En el cas dels museus o col·leccions museogràfiques permanents d'arqueologia, ciències naturals, etnologia, història i paleontologia reconeguts que opten per la modalitat de subvenció especificada en el punt A de la base primera, proposta del perfil de la persona o persones que podran dur a terme l'activitat objecte de la present convocatòria, en què s'indique la titulació requerida.  
d) En el cas dels museus que sol·liciten la subvenció per a la realització d'inventaris, s'aportarà un certificat del titular del museu del fet que es disposa dels equips informàtics necessaris per a poder instal·lar el programa subministrat per la Direcció General de Patrimoni Artístic.  
e) Les subvencions que s'hagen sol·licitat o que hagen sigut concedides per altres administracions o ens públics o privats.  
4. Si la sol·licitud no inclou totes les dades exigides o hi falta documentació, s'instarà l'interessat a corregir els defectes en el termini de 10 dies, tot advertint-lo que en el cas contrari no es tramitarà la seua sol·licitud incompleta i s'arxivarà l'expedient sense més tràmits.  
Sisena. Resolució de la convocatòria  
1. Per a la valoració i selecció de les sol·licituds presentades es constituirà una comissió qualificadora integrada per:  
- la directora general de Patrimoni Artístic, que actuarà com a presidenta;  
- el cap del Servei de Patrimoni Arqueològic, Etnològic i Històric;  
- tres tècnics de la Direcció General de Patrimoni Artístic, designats per la directora general, un dels quals actuarà com a secretari.  
La comissió qualificadora elevarà la proposta a la directora general de Patrimoni i Artístic que resoldrà per delegació del conseller.   
2. Si és necessari, la comissió qualificadora sol·licitarà un informe a la unitat tècnica competent sobre l'adequació del material informàtic que el sol·licitant posseeix.  
3. La no resolució en el termini previst per a resoldre, que serà de tres mesos, tindrà efectes jurídics desestimatoris.  
Setena. Obligacions dels beneficiaris  
Tots els beneficiaris d'aquestes ajudes estan obligats a complir les normes especificades en aquesta convocatòria, i també:  
a) Presentar, en un termini comprés entre la data de notificació de la concessió de la subvenció i el dia 30 de setembre de 1996 (ambdós inclosos), la documentació següent:  
- Memòria de l'activitat realitzada, en què s'haurà d'incloure tota la documentació gràfica necessària. La memòria haurà de lliurar-se impresa i en disquet.  
- Manament de pagament o còpia degudament legalitzada, quan els museus i les col·leccions museogràfiques permanents siguen de titularitat pública, i factura per als restants beneficiaris, que justifique les despeses realitzades per a dur a terme l'activitat per un import igual o superior al de la quantia de l'ajuda concedida.  
- Certificat de trobar-se al corrent en les obligacions tributàries i davant la Seguretat Social, en els termes que estableix l'Ordre de 7 de gener de 1991, de la Conselleria d'Economia i Hisenda (DOGV núm. 1.477). Queden exonerats d'aquest requisit les corporacions locals o qualsevol altra institució de caràcter públic. Així mateix, en el cas de dels institucions privades o patronats dependents d'ens públics, s'ha d'aportar còpia legitimada del document fundacional o constitutiu.  
b) Sotmetre's a les actuacions de control financer que corresponen a la Intervenció General en relació amb les ajudes concedides.  
c) Comunicar l'obtenció de subvencions o ajudes per a la mateixa finalitat, procedents de qualsevol administració o ens públic.  
d) Compartir les dades referents a l'inventari del museu amb la resta de museus acollits al pla per a la mecanització de museus de la Comunitat Valenciana i amb la Direcció General de Patrimoni Artístic, respectant les normes que s'establisquen sobre seguretat de les informacions emmagatzemades, tant a nivell tècnic com científic. En el cas dels museus o col·leccions museogràfiques permanents d'arqueologia, ciències naturals, etnologia, història i paleontologia reconeguts que s'acullen a les modalitats de subvenció especificades en el punt B de la base primera del present annex, les obligacions seran les mateixes, aplicades a l'àmbit del cens fotogràfic.  
e) Enviar una còpia de les dades referents a l'inventari del museu a la Direcció General de Patrimoni Artístic. L'enviament d'aquestes dades es farà de forma periòdica, en format magnètic i emprant les eines adequades que hi haja en el programa informàtic de la Direcció General de Patrimoni Artístic. En el cas de censos fotogràfics, el beneficiari haurà de trametre, una vegada l'acabe, una còpia positivada (en format 10x15 cm) d'aquest a la Direcció General de Patrimoni Artístic degudament identificada [codi inventari].  
Vuitena. Forma de pagament  
El pagament de l'ajuda es farà efectiu després que el beneficiari presente la documentació a què es refereix la base setena, apartat a). La subvenció solament es farà efectiva si es justifica l'execució prèvia de l'activitat i de la despesa per part del beneficiari.  
Novena. Inspecció i suport tècnic  
La Direcció General de Patrimoni Artístic podrà inspeccionar en qualsevol moment la realització i l'estat dels inventaris, i prestarà suport tècnic per a la seua posada en funcionament a les institucions que s'acullen a aquesta convocatòria.  
Deu. Publicacions  
1. La institució beneficiària es compromet a fer esment que ha disposat d'una ajuda concedida per la Conselleria en qualsevol publicació resultant de l'activitat per a la qual es va concedir l'ajuda.  
2. La Conselleria de Cultura, Educació i Ciència es reserva el dret de realitzar una publicació unitària amb totes les dades de les memòries lliurades per les institucions beneficiàries.  
Onze. Altres disposicions  
1. La Conselleria de Cultura, Educació i Ciència es reserva la possibilitat de revocar la subvenció, donant audiència a l'interessat, en cas d'incompliment d'alguna de les obligacions exigides a les institucions beneficiàries.  
2. Qualsevol alteració de les condicions que s'han tingut en compte per a la concessió de la subvenció i, en tot cas, l'obtenció concurrent de subvencions o ajudes concedides per altres administracions o ens públics o privats podrà donar lloc a la modificació de la resolució de concessió  
3. Així mateix l'incompliment de les obligacions donarà lloc al reintegrament de les quantitats percebudes i a l'exigència d'interessos de demora, en els casos previstos en l'article 47.9 del text refós de la Llei de la Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana.  
SOL·LICITUD DE SUBVENCIó PER A MUSEUS I COL·LECCIONS MUSEOGRàFIQUES PERMANENTS RECONEGUTS / SOLICITUD DE SUBVENCIóN PARA MUSEOS Y COLECCIONES MUSEOGRáFICAS PERMANENTES RECONOCIDOS  
DADES DEL SOL·LICITANT / DATOS DEL SOLICITANTE  
Museu o col·lecció museogràfica permanent  
Museo o colección museográfica permanente  
Adreça  
Dirección  
Població Codi postal Telèfon  
Población Código postal Teléfono  
Representant legal del museu o col·lecció museogràfica permanent  
Representante legal del museo o colección museográfica permanente  
NIF de la institució / NIF de la institución  
DESTINACIó DE LA SUBVENCIó / DESTINO DE LA SUBVENCIóN  
Realització d'inventaris o de catàlegs/Realización de inventarios de catálogos  
Realització de censos fotogràfics/Realización de censos fotográficos  
DOCUMENTACIó A ADJUNTAR / DOCUMENTACIóN A ADJUNTAR  
MEMòRIA DE L'ACTIVITAT A REALITZAR / MEMORIA DE LA ACTIVIDAD A REALIZAR  
PREVISIó DE COSTOS ECONòMICS / PREVISIóN DE COSTES ECONóMICOS  
PERFIL CANDIDAT / PERFIL CANDIDATO  
SOL·LICITE, segons la normativa vigent, la subvenció que li corresponga que, si fa el cas, s'haurà de transferir al compte \_\_\_\_\_\_\_\_\_\_\_\_\_ del banc / caixa \_\_\_\_\_\_\_\_\_\_\_\_\_\_\_\_\_\_\_\_\_\_\_, al nom de \_\_\_\_\_\_\_\_\_\_\_\_\_\_\_\_\_\_\_. (Codi entitat financera)\_\_\_\_\_\_\_\_\_\_, (codi de la sucursal)\_\_\_\_\_\_\_ (codi compte client)\_\_\_\_\_\_\_\_\_\_\_\_\_\_\_\_\_\_\_\_\_\_\_.  
SOLICITO, según la normativa vigente, la subvención que le corresponda que, en su caso, deberá transferirse a la cuenta \_\_\_\_\_\_\_\_\_\_\_\_\_\_\_\_\_\_\_\_\_\_\_ del banco / caja \_\_\_\_\_\_\_\_\_\_\_\_\_\_\_\_\_\_\_\_\_\_\_, a nombre de \_\_\_\_\_\_\_\_\_\_\_\_\_\_\_\_\_\_\_. (Código entidad financiera)\_\_\_\_\_\_, (código sucursal\_\_\_\_\_\_), (código cuenta cliente\_\_\_\_\_\_\_\_\_\_\_\_\_\_\_\_\_\_\_).  
\_\_\_\_\_\_\_\_\_\_\_\_\_\_\_\_\_\_\_, a \_\_\_\_ d\_\_\_\_\_\_\_\_\_\_\_\_\_\_\_\_ de 199\_\_  
(SIGNATURA / FIRMA)  
CONSELLERIA DE CULTURA, EDUCACIó I CIèNCIA. DIRECCIó GENERAL DE PATRIMONI ARTíSTIC  
CONSELLERIA DE CULTURA, EDUCACIóN Y CIèNCIA. DIRECCIóN GENERAL DE PATRIMONIO ARTíSTICO